**... napirend**

**E l ő t e r j e s z t é s**

**Salföld Község Önkormányzata Képviselő-testületének 2019. október18-án tartandó Alakuló ülésére**

**Tárgy: Tájékoztatások (gazdasági program, feladat vállalás, összeférhetetlenség, méltatlanság, vagyonnyilatkozat)**

**Előterjesztő:** Fábián Gusztávpolgármester

**Előkészítette:** Tóthné dr. Titz Éva aljegyző

Előterjesztő Jogszabállyal nem ellentétes

 Tóthné dr. Titz Éva aljegyző

Tisztelt Képviselő-testület!

1.Az önkormányzat gazdasági programjának előkészítése:

A helyi önkormányzat felelőssége, hogy hosszú távú fejlesztési elképzeléseit, amely a képviselő-testület megbízatásának időtartamára vagy akár azt meghaladó időszakra vonatkozik, gazdasági programba foglalja.

A gazdasági program, fejlesztési terv elfogadásának az Mötv. 116.§ (5) bekezdése szerint legkésőbb az alakuló ülést követő hat hónapon belül meg kell történnie. Amennyiben a Képviselő-testület nem tartja szükségesnek új program készítését, úgy a terv felülvizsgálatát szükséges elvégezni, szintén hat hónapon belül.

2.Feladat vállalásának előkészítése:

Az Mötv. 12.§-a figyelemmel a lakossági igényekre, a költséghatékonyságra lehetőséget ad arra, hogy a nagyobb gazdasági teljesítőképességű, lakosságszámú települési önkormányzat kötelező feladat- és hatáskörét más települési önkormányzat (társulása) önként átvállalhatja, a törvényben rögzítettek teljesülése esetén, az érintett beleegyezését követően.

A feladatátvállalás tárgyában meghozott rendelet megszületését meg kell előznie feladat- és hatáskör eredeti címzettje beleegyezésének megadása, továbbá – főszabály szerint – az átvállalt feladat teljesítésének kezdő időpontja és az átvállalásról szóló döntés meghozatala között legalább három hónapnak el kell telnie.

Az Mötv. a feladatvállalást nem köti az új képviselő-testület megalakulásához, azonban az új testületnek – amennyiben érintett – célszerű átgondolnia a feladatvállalást, ha szükséges, rendelkezni a teendőkről.

3. Összeférhetetlenségi, méltatlansági szabályok:

Az Mötv. 36.§-a sorolja fel az összeférhetetlenségi szabályokat:

**„36. §**(1)[**\***](https://net.jogtar.hu/jogszabaly?docid=A1100189.TV#lbj24ide889) Az önkormányzati képviselő, valamint a képviselő-testület bizottságának nem képviselő tagja nem folytathat olyan tevékenységet, amely a feladatainak ellátásához szükséges közbizalmat megingathatja, továbbá nem lehet

*a)*országgyűlési képviselő, valamint aki olyan tisztséget tölt be, olyan feladatot lát el, amelyre kinevezését, megbízatását az Országgyűléstől, köztársasági elnöktől, Kormánytól, Kormány tagjától vagy az Országgyűlés, Kormány alárendeltségébe tartozó szervtől (vezetőjétől) kapta, kivéve

*aa)*[***\****](https://net.jogtar.hu/jogszabaly?docid=A1100189.TV#lbj25ide889)ha ezen megbízatás keretében tudományos, oktatói, művészeti, lektori, szerkesztői, jogi oltalom alá eső szellemi tevékenységet lát el, illetve nevelőszülői foglalkoztatási jogviszonyban áll;

*ab)*egészségügyi intézmény főigazgatója, gazdasági vezetője, orvos, egészségügyi dolgozó, köznevelési intézmény vezetője, foglalkoztatottja, szociális intézmény vezetője, foglalkoztatottja, gyermekjóléti és gyermekvédelmi intézmény vezetője, foglalkoztatottja;

*b)*központi államigazgatási szerv vezetője, köztisztviselője;

*c)*[***\****](https://net.jogtar.hu/jogszabaly?docid=A1100189.TV#lbj26ide889)állami tisztviselő, kormánytisztviselő olyan államigazgatási szervnél, amelynek illetékességi területén az adott önkormányzat működik;

*d)*a Magyar Honvédség, a Katonai Nemzetbiztonsági Szolgálat hivatásos vagy szerződéses állományú tagja, rendvédelmi szerv, az Országgyűlési Őrség vagy a Nemzeti Adó- és Vámhivatal hivatásos állományú tagja;

*e)*[***\****](https://net.jogtar.hu/jogszabaly?docid=A1100189.TV#lbj27ide889)jegyző (főjegyző), aljegyző, továbbá ugyanazon önkormányzat polgármesteri hivatalának vagy közös önkormányzati hivatalának köztisztviselője, alkalmazottja;

*f)*más települési önkormányzatnál képviselő;

*g)*más települési önkormányzatnál polgármester, alpolgármester;

*h)*[***\****](https://net.jogtar.hu/jogszabaly?docid=A1100189.TV#lbj28ide889)a helyi önkormányzat által alapított vagy tulajdoni részesedésével működő gazdasági társaság, továbbá a helyi önkormányzat tulajdoni részesedésével működő gazdasági társaság által alapított gazdasági társaság legfőbb szervének - kivéve, ha a gazdasági társaság legfőbb szerve a képviselő-testület -, ügyvezetésének tagja, személyes közreműködője, képviselet ellátására jogosultja;

*i)*[***\****](https://net.jogtar.hu/jogszabaly?docid=A1100189.TV#lbj29ide889)médiatartalom-szolgáltató természetes személy, jogi személy, gazdasági társaság legfőbb szervének, ügyvezetésének tagja, személyes közreműködője, képviselet ellátására jogosultja.

(2) A települési önkormányzati képviselő nem lehet a megyei közgyűlés elnöke, alelnöke, főpolgármester, főpolgármester-helyettes.”

Az Mötv. 37.§-a sorolja fel az összeférhetetlenség eljárási szabályait:

**„37. §**(1) Az önkormányzati képviselő az összeférhetetlenségi okot a megválasztásától vagy az összeférhetetlenségi ok felmerülésétől számított harminc napon belül köteles megszüntetni. Amennyiben jogszabályban meghatározottak szerint nem lehetséges az összeférhetetlenségi ok alapjául szolgáló jogviszony harminc napon belül történő megszüntetése, akkor az önkormányzati képviselő által tett és a jogviszony megszüntetéséről szóló, az arra jogosult által írásban megerősített lemondó nyilatkozatának a szervezeti és működési szabályzatban meghatározott bizottságnak történő átadását az összeférhetetlenség megszüntetésének kell tekinteni.

(2) Ha az önkormányzati képviselő az (1) bekezdésben foglalt kötelezettségének nem tett eleget, bármely önkormányzati képviselő vagy bizottság indítványára - az összeférhetetlenséggel kapcsolatos feladatokat ellátó bizottság javaslata alapján - a képviselő-testület a következő ülésén, legkésőbb az összeférhetetlenség megállapításának kezdeményezését követő harminc napon belül határozattal megállapítja az összeférhetetlenség alapjául szolgáló körülmények fennállását, és kimondja az összeférhetetlenséget. A képviselő-testület határozatát az önkormányzati képviselőnek és a kormányhivatalnak kézbesíteni kell.

(3) Az önkormányzati képviselő összeférhetetlenségének megállapítását bárki kezdeményezheti a polgármesternél, melyet az összeférhetetlenséggel kapcsolatos feladatokat ellátó bizottságnak haladéktalanul továbbítani kell kivizsgálásra. Ismételt kezdeményezés esetén, amennyiben az új tényt vagy körülményt nem tartalmaz, az összeférhetetlenséggel kapcsolatos feladatokat ellátó bizottság külön vizsgálat nélkül lezárja az ügyet, ebben az esetben a (2) bekezdés szerinti határozathozatalra sem kerül sor.

(4)[**\***](https://net.jogtar.hu/jogszabaly?docid=A1100189.TV#lbj30ide889) Az önkormányzati képviselő az összeférhetetlenségét, a tisztsége megszűnését megállapító képviselő-testületi határozat felülvizsgálatát kérheti - jogszabálysértésre hivatkozással - a határozat kézhezvételétől számított nyolc napon belül a közigazgatási és munkaügyi bíróságtól.

(5)[**\***](https://net.jogtar.hu/jogszabaly?docid=A1100189.TV#lbj31ide889) A bíróság a kérelemről - annak beérkezésétől számított harminc napon belül - a polgári perrendtartásról szóló törvény a munkaviszonyból és a munkaviszony jellegű jogviszonyból származó perekre vonatkozó rendelkezéseit megfelelően alkalmazva nemperes eljárásban, három hivatásos bíróból álló tanácsban határoz. A bíróság az önkormányzati képviselőt, a keresettel megtámadott határozatot hozó képviselő-testület képviselőjét, a kereset előterjesztőjét meghallgathatja. A bíróság döntése ellen további jogorvoslatnak, felülvizsgálatnak helye nincs.

(6)[**\***](https://net.jogtar.hu/jogszabaly?docid=A1100189.TV#lbj32ide889) A kormányhivatal a közigazgatási és munkaügyi bíróságnál kezdeményezheti az önkormányzati képviselő összeférhetetlenségének a kimondását, ha a képviselő-testület nem dönt az összeférhetetlenségről vagy döntése jogszabálysértő. A bíróság eljárására az (5) bekezdésben foglaltakat kell alkalmazni azzal az eltéréssel, hogy a bíróság döntése ellen - annak kézhezvételétől számított nyolc napon belül - az érintett önkormányzati képviselő, valamint a kormányhivatal fellebbezést nyújthat be. A fellebbezésről, annak beérkezésétől számított három napon belül a másodfokú bíróság nemperes eljárásban, három hivatásos bíróból álló tanácsban határoz. A bíróság döntése ellen felülvizsgálatnak helye nincs.

(7) Az önkormányzati képviselő tisztsége a képviselő-testület összeférhetetlenséget megállapító határozata *-*ha az ellen a rendelkezésre álló határidő alatt jogorvoslat iránti kérelemmel nem éltek - meghozatalának napján, jogorvoslati kérelem előterjesztése esetén a jogerős bírósági döntés napján szűnik meg.”

Az Mötv. 38.§-a határozza meg a méltatlanság szabályait:

**„38. §**(1) Méltatlanság miatt a képviselő-testület határozatával megszünteti annak az önkormányzati képviselőnek a megbízatását,

*a)*[***\****](https://net.jogtar.hu/jogszabaly?docid=A1100189.TV#lbj33ide889)

*b)*[***\****](https://net.jogtar.hu/jogszabaly?docid=A1100189.TV#lbj34ide889)akit szándékos bűncselekmény miatt jogerősen szabadságvesztésre ítéltek;

*c)*[***\****](https://net.jogtar.hu/jogszabaly?docid=A1100189.TV#lbj35ide889)

*d)*akinek az állammal, önkormányzattal szemben - a lehetséges jogorvoslati eljárások kimerítését követően - köztartozása áll fenn, és azt az erről szóló értesítés kézhezvételétől számított hatvan napon belül - részletfizetés vagy fizetési halasztás esetén az ezt engedélyező határozat rendelkezéseinek megfelelően - nem rendezi;

*e)*akinek a gazdasági társaságokról szóló törvény rendelkezései alapján a felszámolás során ki nem elégített követelésekért a bíróság jogerősen megállapította a felelősségét és a bírósági határozat szerinti helytállási kötelezettségét nem teljesítette;

*f)*aki a vele szemben megindított bírósági eljárást lezáró jogerős bírósági döntés végrehajtását akadályozza, vagy azt neki felróható módon elmulasztja;

*g)*aki a 36. §-ban szabályozott összeférhetetlenségi okot nem hozza a képviselő-testület tudomására.

(2) Az önkormányzati képviselő köteles az (1) bekezdés *a)-g)*pontjában foglaltakról, a jogerős ítélet kézhezvételétől vagy az (1) bekezdés *d)*és *e)*pontjában foglaltak beálltától számított három napon belül tájékoztatni a képviselő-testületet és a kormányhivatalt.

(3) A büntetőeljárásról szóló törvényben foglaltakra figyelemmel az eljáró bíróság az önkormányzati képviselő bűnösségét megállapító jogerős ítélet meghozataláról haladéktalanul tájékoztatja a képviselő-testületet és a kormányhivatalt.

(4) Az önkormányzati képviselő megválasztásától számított harminc napon belül köteles kérelmezni felvételét az adózás rendjéről szóló törvényben meghatározott köztartozásmentes adózói adatbázisba (a továbbiakban: adatbázis). Az önkormányzati képviselő az adatbázisba történő felvételére irányuló kérelme benyújtásának hónapját követő hónap utolsó napjáig köteles a képviselő-testületnél igazolni az adatbázisba való felvételének megtörténtét. Amennyiben az állami adóhatóság az adatbázisba történő felvételt követően megállapítja, hogy az önkormányzati képviselő az adatbázisba történő felvétel feltételeinek nem felel meg, az adatbázisból törli, amelyről írásban értesíti a képviselő-testületet és a kormányhivatalt.

(5) A méltatlansági eljárásra egyebekben a 37. § (2)-(7) bekezdésében foglaltakat kell megfelelően alkalmazni.”

A méltatlanság formai szempontból új jogintézménye az önkormányzati képviselőkre, polgármesterekre vonatkozó szabályoknak, ám tartalmi szempontból összekapcsolható az összeférhetetlenséggel, tekintettel arra, hogy lényegüket tekintve „egy tőről fakadnak” továbbá a következményeket tekintve is több hasonlóság van közöttük.

Alapvetően a méltatlansági helyzetek is a képviselői megbízatás közbizalmi jellegéhez kötődnek. Eltérést jelent azonban , hogy amíg az összeférhetetlenség esetében az a jellemző, hogy az érintett képviselő végső soron maga döntheti el, minként szünteti meg a jogellenes helyzetet, addig a méltatlanság eseteiben a képviselő konkrét, többnyire tudatos cselekménye okozza a méltatlan helyzetet, amelynek bekövetkezte után az önkormányzati képviselő mozgástere már korlátozott. Ebben az esetben a képviselő-testületnek döntési kötelezettsége keletkezik, határozatával meg kell szüntetnie a képviselői megbízatást.

Köztartozásmentes adózói adatbázisba történő bejelentkezés:

A köztartozásmentes adózói adatbázis az állami adóhatóság honlapján található közhiteles nyilvántartás és annak igazolására szolgál, hogy az érintettnek nincs adó-, vám-, vagy illetve más köztartozása, elévülési időn belül hiányzó bevallása, behajthatatlanság címén nyilvántartott, de el nem évült tartozása.

Az adatbázis nyilvános, ezért ahhoz bárki – így a képviselő/polgármester, a képviselő-testület és a kormányhivatalok tagjai is - szabadon hozzáférhetnek.

Az adatbázisba történő felvételt a képviselő/polgármester a kizárólag elektronikus úton benyújtható KOMA nyomtatványon kérheti.

A bejelentkezéshez ügyfélkapu szükséges, amelyen keresztül az adózó egyedileg azonosított módon, biztonságosan léphet kapcsolatba az elektronikus szolgáltatást nyújtó közigazgatási szervekkel.

4.Vagyonnyilatkozat- tételi kötelezettségre történő felhívás:

A közélet tisztaságának biztosítását és a korrupció megelőzését szolgálja a vagyonnyilatkozat-tételi kötelezettség, mely érinti az önkormányzati képviselőt, (al)polgármestert.

Az Mötv. 39.§-a tartalmazza az eljárás szabályait. Az önkormányzati képviselő/polgármester a megválasztásától, majd ezt követően minden év január 1-től számított 30 napon belül az Mötv. 2. melléklet szerinti vagyonnyilatkozatot köteles tenni. A vagyonnyilatkozat-tételre kötelezett saját nyilatkozatához csatolni köteles a vele közös háztartában élő házas- vagy élettársának, valamint gyermekének vagyonnyilatkozatát.

Aki a megválasztását követő 30 napon belül kötelezettségének nem tesz eleget, a tisztségéből fakadó jogait nem gyakorolhatja, tiszteletdíjat, természetbeni juttatást, költségtérítést nem kaphat.

Kérem a Tisztelt Képviselő-testületet, hogy az előterjesztést megvitatni, tájékoztatásomat elfogadni szíveskedjen!